Վիտալինա Բացարաշկինա

Վիտալինա Իգորևնա Բացարաշկինա  (, ), ռուս մարզուհի (գնդակային հրաձգություն), Տոկիոյի 2020 թվականի Օլիմպիական խաղերի կրկնակի չեմպիոն օդամղիչ ատրճանակի հրաձգությունում (10 մ և 25 մ), 2016 թվականի Օլիմպիական խաղերի արծաթե մեդալակիր (օդամղիչ ատրճանակ), 2018 թվականի աշխարհի չեմպիոն խառը թիմային մրցումներում, Ռուսաստանի սպորտի վաստակավոր վարպետ։

Սպորտային կարիերա

Կարիերայի սկիզբ 
Վաղ տարիքում պապի հետ որսի է գնացել, 10 տարեկանում սովորել է կրակել հրացանից, սակայն, ի վերջո, իր հետագա մասնագիտական կարիերայի ընթացքում նախընտրել է ատրճանակները։ Սկսել է մասնագիտորեն զբաղվել հրաձգությամբ 12 տարեկանում։ Մարզվում է Նատալյա Իվանովնա Կուդրինայի գլխավորությամբ։

Միջազգային մրցումներ 
Միջազգային մրցաշարերում Վիտալինա Բացարաշկինան հանդես է գալիս 10 մ մրցատարածությունում օդամղիչ ատրճանակից (AP40) հրաձգությամբ և 25 մ մրցատարածությունում ատրճանակից (SP) հրաձգությամբ։ Վիտալինա Բացարաշկինան առաջին խոշոր միջազգային հաջողությանը հասել է 2014 թվականին Մոսկվայում կայացած Եվրոպայի պատանիների առաջնությունում, որտեղ 10 մետր մրցատարածությունում օդամղիչ ատրճանակից կրակահերթում գրավել է երրորդ տեղը՝ եզրափակչում հավաքելով 179,2 միավոր։ Նույն թվականին նա հանդես է եկել Գրանադայում ընթացող պատանիների աշխարհի առաջնությունում, որտեղ 198,2 միավորով զբաղեցրել է 10-րդ տեղը։ 2015 թվականին Զուլայում ընթացող աշխարհի պատանեկան գավաթի խաղարկությունում Վիտալինա Բացարաշկինան 10 մետր հրաձգությունում զբաղեցրել է առաջին տեղը՝ եզրափակչում հավաքելով 200,2 միավոր, իսկ 25 մետր հրաձգության մեջ զբաղեցրել է 2-րդ տեղը՝ եզրափակչում հավաքելով մեկ միավոր։ Նույն թվականին Մարիբորի երիտասարդների Եվրոպայի առաջնությունում Վիտալինա Բացարաշկինան ատրճանակից 25 մետր հեռավորությամբ կրակահերթում գրավել է առաջին տեղը՝ եզրափակչում հավաքելով 7 միավոր։ Այնուհետև Գաբալայում անցկացված աշխարհի գավաթի խաղարկության էտապում զբաղեցրել է երկրորդ տեղը 25 մ մրցատարածությունում՝ եզրափակչում վաստակելով մեկ միավոր։

2018 թվականին Վիտալինա Բացարաշկինան Արտյոմ Չերնոուսովի հետ զուգախաղում նվաճել է աշխարհի առաջնության ոսկե մեդալը խառը թիմային մրցումներում։

2021 թվականի հունիսի 1-ին մարզուհին 25 մետր մրցատարածությունում նվաճել է Եվրոպայի առաջնության բրոնզե մեդալ։

Օլիմպիական ելույթներ 
2016 թվականի օգոստոսի 7-ին Ռիո դե Ժանեյրոյում կայացած խաղերում անսպասելիորեն անցել է որակավորումը՝ 400 միավորից վաստակելով 390-ը և իրեն հաջորդողներին գերազանցելով 3 միավորով։ Եզրափակչում Վիտալինան նախավերջին սերիայում կարողացել է միավոր վաստակել հույն Աննա Կորակակայի հետ մրցությունում և ապահովել արծաթե մեդալ։ 2 կրակոցներից կազմված վերջին դրվագից առաջ առաջ Բացարաշկինան 2 միավորով հետ էր մնում չինուհի Չժան Մենսյուեից և արդյունքում հավաքել է 2,3 միավոր պակաս՝ 197,1 միավոր։ Ռիո-2016-ի խաղերից առաջ Բացարաշկինան աշխարհի գավաթի 10-րդ փուլում ոչ մի անգամ չի հայտնվել 10-րդ հորիզոնականում և 72-րդ տեղն Է զբաղեցրել համաշխարհային դասակարգման աղյուսակում.

2021 թվականի հուլիսի 25-ին Վալենտինա Բացարաշկինան հաղթանակ է տարել Տոկիոյի Օլիմպիական խաղերում՝ նվաճելով առաջին ոսկե մեդալը Ռուսաստանի հավաքականի համար։

2021 թվականի հուլիսի 27-ին Տոկիոյի Օլիմպիական խաղերում արծաթե մեդալ է նվաճել Արտյոմ Չերնոուսովի հետ զուգախաղում (10 մետր, օդամղիչ ատրճանակ, միքստ)։

2021 թվականի հուլիսի 30-ին Տոկիոյի Օլիմպիական խաղերում դարձել է կրկնակի օլիմպիական չեմպիոն՝ 25 մետր մրցատարածությունում ատրճանակից կրակելով։

Մարզուհին երկրորդ տեղն է զբաղեցրել Օլիմպիական խաղերում ամենաշատ հիշատակվող ռուս մրցանակակիրների ցանկում։

Անձնական կյանք 
Տոկիոյի Օլիմպիական խաղերի ժամանակ մարզուհին խոսել է առաջիկա հարսանիքի մասին։ Նրա ապագա ամուսինը Իվան Իլինիխն է, որը նույնպես մարզիկ (հրաձգություն, հրացան)։ Զույգը ծանոթ է 2014 թվականից։

Մրցանակներ 
 «Հայրենիքին մատուցած ծառայությունների համար» շքանշանի I աստիճանի մեդալ (25 օգոստոսի 2016 թվական) — Ռիո դե Ժանեյրոյում (Բրազիլիա) 2016 թվականի 31-րդ ամառային Օլիմպիական խաղերում ունեցած մարզական բարձր նվաճումների, հաղթանակի և նպատակասլացության դրսևորման համար,
 Բարեկամության շքանշան (11 օգոստոսի 2021 թվական) — հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի կամքի, տոկունության և նպատակասլացության համար, որոնք դրսևորվել են 2020 թվականի 20-րդ Օլիմպիական խաղերի ժամանակ Տոկիոյում (Ճապոնիա)։

Ծանոթագրություններ

Արտաքին հղումներ 
 Վալենտինա Բացարաշկինա
 Վալենտինա Բացարաշկինայի էջը Մարզական հրաձգության միջազգային ֆեդերացիայի կայքում

Ռուս օլիմպիական չեմպիոններ
2020 թվականի Ամառային օլիմպիական խաղերի չեմպիոններ
2016 թվականի Ամառային օլիմպիական խաղերի արծաթե մեդալակիրներ
2020 թվականի Ամառային օլիմպիական խաղերի արծաթե մեդալակիրներ
Ռուս մարզիկներ
«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Բարեկամության շքանշանի ասպետներ (Ռուսաստան)
Ռուսաստանի սպորտի վաստակավոր վարպետներ